section_heading: Rezervat biosfere
paragraph_text: No, rezervat je najpoznatiji po morskim životinjama kao što su: ugrožene morske kornjače, sjeverni morski slon (Mirounga angustirostris), kalifornijski morski lavovi (Zalophus californianus), dupini, sivi kitovi i plavetni kit. Obalne lagune Ojo de Liebre i San Ignacio su važne područja za reprodukciju i zimovanje ovih životinja. Zbog toga je „Zaštićeno područje kitova El Vizcaína” upisano na UNESCO-ov popis mjesta svjetske baštine u Sjevernoj Americi 1993. godine. Iste godine UNESCO je zaštitio i obližnje špiljske slike Sierre de San Francisco, dok je obalni dio Kalifornijskog zaljeva također proglašen svjetskom baštinom 2007. godine, pod nazivom „Otoci i zaštićena područja Kalifornijskog zaljeva”, koji štiti 244 mjesta između rezervata, prirodnih parkova i otoka.